
ОТНОСНО: Разрешение за изработване на Подробен устройствен план /ПУП/ - план за застрояване /ПЗ/  и трасета на довеждащите инженерни мрежи за поземлен имот  с идентификатор  73403.149.20  по КК и КР  на гр. Трявна, местност „Раев дол“ ,  с цел промяна предназначението на земеделска земя за неземеделски нужди с отреждане  на имота „за техническа инфраструктура”.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Предлагаме на Вашето внимание за разглеждане по компетентност  предложение   за разрешение за изработване на Подробен устройствен план /ПУП/ - план за застрояване /ПЗ/    и  трасета на довеждащите инженерни мрежи за поземлен имот  с идентификатор   73403.149.20  по КК и КР  на гр. Трявна, местност „Раев дол“ ,  с цел промяна предназначението на земеделска земя за неземеделски нужди с отреждане „за техническа инфраструктура”.
 Към заявлението е приложено задание за изработване на подробен устройствен план, изготвено от възложителя на основание чл. 125 от ЗУТ. 
Поземлен имот с идентификатор  73403.149.20  по КК и КР  на гр. Трявна  е земеделска земя   с начин на трайно ползване  пасище  с площ  419 кв.м. След смяна предназначението на имота от земеделска земя за неземеделски нужди  в  него  се предвижда изграждане на помпена станция във връзка с водоснабдяването на с.  Зеленика и с. Веленци. 	 
Трасетата на довеждащите инженерни мрежи  са разработени в съответствие с предварителното становище на  Енерго- Про, ЕРП Север – изх. № ПУПРОК-10181/21.11.2024г. и  Договор за присъединяване към водоснабдителната и/или канализационна система на „ВиК“ ООД – гр.Габрово – № ПТО01-3066/04.08.2026г. 
Съгласно изменението на одобрения Общ устройствен план на Община Трявна  - Решение № 57/30.04.2026г. поземлен имот с идентификатор 73403.149.20  по КК и КР на гр. Трявна попада в територии  с допустима промяна на предназначението  с устройствена зона Ти – „за техническа инфраструктура“ . 
 Предложението е разгледано на заседание на Общински експертен съвет по устройство на територията /ОЕСУТ/ при Община Трявна, протокол № 8/05.10.2026г. /т.5/.  Становището на Експертният съвет е, че изработването на ПУП – ПЗ  и трасета на довеждащите инженерни мрежи за поземлен имот  с идентификатор  73403.149.20  по КК и КР  на гр. Трявна, местност „Раев дол“ ,  с цел промяна предназначението на земеделска земя за неземеделски нужди с отреждане „за техническа инфраструктура”   е допустимо от градоустройствена гледна точка.
 	Съгласно изискванията на чл.124а, ал.1 от ЗУТ, разрешение за изработване на проект за подробен устройствен план за поземлени имоти извън границите на урбанизираните територии се дава с решение на Общински съвет. Съгласно чл. 124б, ал.1 с разрешението за изработване на подробен устройствен план се одобрява задание за изработване на същия.
Във връзка с гореизложеното, предлагам Общински съвет да вземе следното 


    Р Е Ш Е Н И Е:
На основание чл. 21, ал.1, т.11 от ЗМСМА, във връзка с чл. 124а, ал.1 и чл.124б ал.1 от ЗУТ,  Общински съвет Трявна
                                                                   Р Е Ш И:
1. Разрешава изработване  на Подробен устройствен план – план за застрояване и  трасета на довеждащите инженерни мрежи за поземлен имот  с идентификатор  73403.149.20  по КК и КР  на гр. Трявна, местност „Раев дол“ ,  с цел промяна предназначението на земеделска земя за неземеделски нужди с отреждане  на имота  „за техническа инфраструктура”.  
  Изработването на ПУП да се извърши при спазване на следните условия:
- Обхват на плана – поземлен имот  с идентификатор 73403.149.20  по КК и КР  на гр. Трявна, местност „Раев дол“ . 
- ПУП да се изработи като ПЗ – план за застрояване  и  трасета на довеждащите инженерни мрежи за поземлен имот  с идентификатор  73403.149.20  по КК и КР  на гр. Трявна.  
- ПУП да бъде съобразен с разпоредбите на ЗУТ,  Наредба № 7 за правила и нормативи за устройство на отделните видове територии и устройствени зони, Наредба № 8 за обема и съдържанието на устройствените планове, както и всички специализирани законови и подзаконови актове, касаещи устройството на територията;
	- ПУП- план за застрояване  и  трасировъчен план за трасета на довеждащите инженерни мрежи  да се изработи  при условията на  чл.59, ал.1, чл. 109, ал. 1  от ЗУТ.
            
2. Одобрява задание за изработване на Подробен устройствен план – план за застрояване  и  трасета на довеждащите инженерни мрежи за поземлен имот  с идентификатор  73403.149.20  по КК и КР  на гр. Трявна, местност „Раев дол“ ,  с цел промяна предназначението на земеделска земя за неземеделски нужди с отреждане „за техническа инфраструктура”.  

